Oficialusis leidinys L 366 , 28/12/1978 p. 0034 - 0035

specialusis leidimas suomių kalba: skyrius 9 tomas 1 p. 0077

specialusis leidimas graikų k.: skyrius 09 tomas 1 p. 0104

specialusis leidimas švedų kalba: skyrius 9 tomas 1 p. 0077

specialusis leidimas ispanų kalba: skyrius 09 tomas 1 p. 0109

specialusis leidimas portugalų kalba skyrius 09 tomas 1 p. 0109



Tarybos direktyva 1978 m. gruodžio 19 d. dėl nekomercinio pobūdžio nedidelių prekių siuntų įvežimo iš trečiųjų šalių atleidimo nuo mokesčių (78/1035/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 99 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonominių ir socialinių reikalų komiteto nuomonę [3], kadangi 1974 m. gruodžio 19 d. Tarybos direktyvoje 74/651/EEB dėl mokesčių lengvatų, kurios gali būti taikomos nekomercinio pobūdžio nedidelių prekių siuntų įvežimui Bendrijoje [4] su pakeitimais, padarytais Direktyva 78/1034/EEB [5], buvo nustatyti apribojimai ir sąlygos, pagal kurias tokios siuntos gali būti atleistos nuo pridėtinės vertės mokesčio ir nuo visų kitų vartojimo mokesčių; kadangi taip pat turėtų būti nustatytos Bendrijos taisyklės dėl panašaus pobūdžio nedidelių siuntų įvežimo iš trečiųjų šalių atleidimo nuo apyvartos mokesčių ir akcizų; kadangi tuo tikslu taikytinos atleidimo nuo mokesčių ribos dėl praktinių priežasčių turėtų kiek galima labiau atitikti Tarybos reglamente (EEB) Nr. 3060/78 [6] išdėstytoje atleidimo nuo muitų tvarkoje nustatytas ribas; kadangi galiausiai būtina nustatyti specialius apribojimus tam tikriems produktams dėl šiuo metu valstybėse narėse jiems taikomos didelės mokesčių normos, PRIĖMĖ ŠIĄ DIREKTYVĄ: 1 straipsnis 1. Prekės, kurias nekomercinio pobūdžio nedidelėmis siuntomis iš trečiosios šalies siunčia privatūs asmenys kitiems privatiems asmenims valstybėje narėje, įvežimo metu atleidžiamos nuo apyvartos mokesčio ir akcizo. 2. 1 dalyje "nekomercinio pobūdžio nedidelės siuntos" — tai siuntos, kurios: - yra siunčiamos nereguliariai, - yra sudarytos tik iš gavėjų asmeniniam arba šeimyniniam naudojimui skirtų prekių, kurių pobūdis ir kiekis neduoda pagrindo manyti, kad jos įvežamos kokiu nors komerciniu tikslu, - yra sudarytos iš prekių, kurių bendra vertė ne didesnė kaip 30 Europos apskaitos vienetų, - yra siuntėjo siunčiamos gavėjui be jokio atlygio. 2 straipsnis 1. Šios direktyvos 1 straipsnis taikomas toliau išvardytoms prekėms laikantis tokių kiekybinių apribojimų: a) tabako gaminiams 50 cigarečių, arba 25 cigarilės (cigarai, kurių kiekvienas sveria ne daugiau kaip tris gramus), arba 10 cigarų, arba 50 gramų rūkomojo tabako; b) alkoholiniams gėrimams - vienas standartinis butelis (ne daugiau kaip 1 litro talpos) stipresnių kaip 22o distiliuotų gėrimų ir spiritų, arba - vienas standartinis butelis (ne daugiau kaip 1 litro talpos) ne stipresnių kaip 22o distiliuotų gėrimų ir spiritų bei aperityvų vyno arba spirito pagrindu; putojančių vynų ir likerinių vynų, arba - du litrai neputojančių vynų; c) kvepalams: 50 gramų, arba tualetiniams vandenims: 0,25 litro arba aštuonios uncijos; d) kavai: 500 gramų, arba kavos ekstraktams ir esencijoms: 200 gramų; e) arbatai: 100 gramų, arba arbatos ekstraktams ir esencijoms: 40 gramų. 2. Valstybės narės turi teisę sumažinti šio straipsnio 1 dalyje nurodytų produktų, kurie gali būti atleisti nuo apyvartos mokesčio ir akcizo, kiekius arba iš viso neatleisti šių produktų nuo šių mokesčių. 3. Jokiomis aplinkybėmis atleidimo nuo mokesčių lengvata, taikoma iš trečiųjų šalių siunčiamoms siuntoms, neturi viršyti lengvatų, kurios taikomos Bendrijoje siunčiamoms nedidelėms siuntoms. 3 straipsnis Visos nekomercinio pobūdžio nedidelėje siuntoje esančios 2 straipsnyje išvardytos prekės, kai jų kiekiai viršija 2 straipsnyje nustatytus kiekius, yra apmokestinamos. 4 straipsnis 1. Šioje direktyvoje terminas "Europos apskaitos vienetas" (EAV) suprantamas taip, kaip jis apibrėžtas 1977 m. gruodžio 21 d. Finansiniame reglamente [7]. 2. EAV ekvivalentas nacionaline valiuta, kuris taikomas įgyvendinant šią direktyvą, yra nustatomas kartą per metus. Jis apskaičiuojamas taikant pirmą spalio darbo dieną galiojantį kursą ir taikomas nuo kitų metų sausio 1 d. 3. Valstybės narės gali suapvalinti 1 straipsnio 2 dalyje numatytas į nacionalinę valiutą perskaičiuotas Europos apskaitos vienetų sumas, jeigu šis suapvalinimas neviršija 2 EAV. 4. Valstybės narės gali toliau taikyti metinio koregavimo metu taikomas neapmokestinamas sumas, jeigu į nacionalinę valiutą perskaičiuotos EAV išreikštos neapmokestinamos sumos, prieš jas suapvalinant 3 dalyje nustatyta tvarka, pasikeistų mažiau kaip 5 %. 5 straipsnis 1. Valstybės narės patvirtina priemones, kurios, įsigaliojusios ne vėliau kaip iki 1979 m. sausio 1 d., įgyvendina šią direktyvą. 2. Valstybės narės informuoja Komisiją apie nuostatas, kurias jos priėmė, kad įgyvendintų šią direktyvą. Komisija apie tai informuoja kitas valstybes nares. 6 straipsnis Ši direktyva skirta valstybėms narėms. Priimta Briuselyje, 1978 m. gruodžio 19 d. Tarybos vardu Pirmininkas H.-D. Genscher [1] OL C 18 1975 1 25, p. 6; OL C 213, 1978 9 7, p. 11. [2] OL C 261, 1978 11 6, p. 46. [3] Nuomonė pareikšta 1978 m. spalio 19 d. (dar neskelbta Oficialiajame leidinyje). [4] OL L 354, 1974 12 30, p. 57. [5] OL L 366, 1978 12 28, p. 33. [6] OL L 366, 1978 12 28, p. 1. [7] OL L 356, 1977 12 31, p. 1. --------------------------------------------------